**צמחים בקיץ**

**⏴ במבט חדש לכיתה א**

**היקף יחידת הלימוד:** שיעור אחד

**עמודים:** 174 - 175

**מטרות**

* התלמידים יתארו את מראהו של שדה הבר בקיץ.
* התלמידים יביאו דוגמאות לצמחים שרואים בקיץ.
* התלמידים יתארו פעילות חקלאית בקיץ: קציר חיטה, קטיף פירות.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * פותחים את השיעור בדיון על צמחים בקיץ: * אילו צמחי קיץ אתם מכירים? * מה מאפיין את הצמחים? * אילו אברי צמחים אנו אוהבים לאכול בקיץ?   יחידת לימוד זו עוסקת בתופעות ובתהליכים בחיי צמחים בקיץ: מראה שדה הבר בקיץ, צמחים ירוקים בקיץ, הקיץ כעונות קציר (חיטים) וקטיף של פירות. |
| **התנסות** | * מבצעים את המשימה **צמחים בקיץ** עמודים 174 - 175, קוראים ועונים על שאלות.   קטע המידע פותח בתיאור שדה הבר בקיץ שאחריו עקבו התלמידים במהלך כל השנה ומצביע על השינויים בצמחים (צמחים יבשים ומעט צמחים ירוקים). קטע המידע מתייחס גם להיבטים חקלאיים: בקיץ מבשילה החיטה שהחקלאים קוצרים ובכך יש הנמקה לשמו של הקיץ כעונת הקציר. בקיץ מבשילים פירות רבים שאותם אנו פוגשים בחיי היומיום. השאלות הנלוות לקטע נועדו לסייע לתלמידים בתהליכי ההמשגה.  אפשר להרחיב את הלמידה באמצעות שאלות לחקירה: מה יש בכל הפירות? כיצד הזרעים מגיעים מהפירות אל האדמה? מה קורה לזרעים כשהם מגיעים לאדמה? ועוד. |
| **המשגה** | * קוראים את קטע הסיכום על צמחים בקיץ שבעמוד 175 וממשיגים את מאפייני הצמחייה בעונת הקיץ. |
| **יישום** | * מבצעים את המשימה [גלו את העונה](http://ofek.cet.ac.il/ab/science/kesem/Game.aspx?game=shavshevet) שבאתר [קסם של מדע](http://ofek.cet.ac.il/ab/science/kesem/MainMenu.aspx) באתר אופק למדע וטכנולוגיה. * כותבים שיר/ סיפור /קומיקס על צמחים בקיץ. * להלן רעיונות פעילויות להרחבה: * מביאים לכיתה שיבולי חיטה, ומתבוננים בהם במגדלת, ממששים ומתארים. לאחר מכן מפרידים את גרגרי החיטה, מתבוננים בהם במגדלת וטוחנים אותם (בעזרת פטיש, אבן, או מכתש ועלי) וכך מכינים קמח. משווים את הקמח שטחנו התלמידים לקמח שנקנה בחנויות. * מביאים לשיעור פירות קיץ לפי בחירה. ממיינים את הפירות בכמה אופנים (צבע, צורה, גודל, ריח, טעם, מרקם, פירות בעלי זרע אחד/פירות בעלי כמה זרעים, נאכל עם קליפה/נאכל ללא קליפה, פירות עסיסיים/יבשים ועוד). מכינים סלט פירות מפירות העונה השונים. * מוצע להבנות את מיומנות המיון באמצעות דגם ההוראה [מה דומה? מה שונה? משווים וממיינים](https://www.matar.tau.ac.il/wp-content/uploads/2015/10/01-%D7%93%D7%92%D7%9D-%D7%94%D7%95%D7%A8%D7%90%D7%94-%D7%9E%D7%94-%D7%93%D7%95%D7%9E%D7%94-%D7%95%D7%9E%D7%94-%D7%A9%D7%95%D7%A0%D7%94-%D7%9B%D7%99%D7%AA%D7%94-%D7%90.pdf) בתת המדור מיומנויות ותהליכי חשיבה באתר מטר. * דנים בזרעים הנמצאים בפרי (כאחד מאברי הצמח) ובאופנים שונים להפצתם. בחורף גילינו שזרעים נובטים באדמה, מהזרעים צומחים נבטים - צמחים צעירים. כיצד הזרעים מגיעים אל האדמה?   או כך: בקיץ יש הרבה זרעים על האדמה. כיצד הזרעים מגיעים אל האדמה? |
| **סיכום ורפלקציה** | * מבצעים את המשימה צמחים בקיץ שבתבנית **במבט חוזר**, עמודים 198 - 199. * מה למדתי בשיעור? * במה התחדשתי בעקבות השיעור? * סיכום אישי: משפט אחד או שניים על הנלמד בשיעור. * כיצד למדנו ומה אהבתי בשיעור? |